ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
مرکزی وزیر نتن گڈکری نے بی ایس چھ اسٹیج دوئم ‘الیکٹریفائیڈ فلیکس فیول وہیکل’ کا دنیا کا پہلا پروٹو ٹائپ کا آغاز کیا
توانائی میں خود کفالت حاصل کرنے، کسانوں کی آمدنی کو دوگنا کرنے اور انہیں اُرجا داتا میں منتقل کرنے کے مقاصد کے ساتھ ایتھنول پر مودی حکومت کا زور ، جب کہ اُن کو اَنّ داتا کے طور پر تعاون جاری رکھا جائے گا اور ماحولیات پر مثبت اثر ڈالنے کے لیے بھی تعاون کیا جائے گا : گڈکری کا بیان
شاہراہوں ، سڑک ٹرانسپورٹ کے مرکزی وزیر جناب نتن گڈکری نے مرکزی وزیر جناب ہردیپ سنگھ پوری، مرکزی وزیر جناب مہندر ناتھ پانڈے کی موجودگی میں ٹویوٹا کرلوسکر موٹر کے ذریعہ تیار کردہ بی ایس 6 6 اسٹیج II 'الیکٹریفائیڈ فلیکس فیول وہیکل' کا دنیا کے پہلے پروٹو ٹائپ کا آغاز کیا ۔ اس موقع پر آج نئی دلّی میں ٹویوٹا کے ایم ڈی اور سی ای او جناب مساکازو یوشیمورا، کرلوسکر سسٹمز لمیٹیڈ کی ایم ڈی اور سی ای او گیتانجلی کرلوسکر، جاپان سفارت خانے کے سفیر اور سفارت کار اور اعلیٰ حکام اور مشیر بھی موجود تھے ۔
اس موقع پر اظہارِ خیال کرتے ہوئے ، جناب گڈکری نے کہا کہ ایتھنول ایک دیسی ، ماحول دوست اور قابل تجدید ایندھن ہونے کے ناطے بھارت کے لیے امید افزا امکانات رکھتا ہے۔ انہوں نے کہا کہ مودی حکومت کا زور ، اس بات پر ہے کہ توانائی میں خود کفالت حاصل کرنے، کسانوں کی آمدنی کو دوگنا کرنے، انہیں اُرجا داتا کی طرف منتقل کرنے کے ساتھ ایتھنول پر توجہ دی جائے ۔ ساتھ ہی ، انہیں اَنّ داتا کے طور پر ، اُن کے لئے تعاون جاری رکھا جائے اور ماحولیات پر مثبت اثر ڈالنے والے اقدامات میں ، اُن کے ساتھ تعاون کیا جائے ۔ انہوں نے کہا کہ جس دن ایتھنول کی معیشت 2 لاکھ کروڑ ہو جائے گی ، اس دن زرعی ترقی کی شرح موجودہ 12 فیصد سے بڑھ کر 20 فیصد تک پہنچ جائے گی۔ بایو ایندھن میں جدت طرازی کے بارے میں بات کرتے ہوئے ، جناب گڈکری نے انڈین آئل کارپوریشن کے آسام میں نومالی گڑھ میں ریفائنری کے بارے میں بات کی ، جہاں بانس کا استعمال بایو ایتھنول کی تیاری کے لیے کیا جا رہا ہے۔
جناب گڈکری نے کہا کہ یہ اختراعی گاڑی انووا ہائیکراس پر مبنی ہے اور اسے بھارت کے اخراج کے سخت معیارات پر عمل کرنے کے لیے تیار کیا گیا ہے، جس سے اسے عالمی سطح پر پہلی بار بی ایس 6  الیکٹریفائیڈ فلیکس فیول وہیکل پروٹو ٹائپ کے طور پر نشان زد کیا گیا ہے۔ انہوں نے کہا کہ اس پروٹو ٹائپ کے آنے والے مراحل میں باریک بینی، ہم آہنگی اور سرٹیفیکیشن کے عمل شامل ہیں۔
جل شکتی وزارت
دوسرے قومی آبی ایوارڈس
نئی دلّی ، 10 نومبر 2020 / جل شکتی کی وزارت کا آبی وسائل، دریاؤں کی ترقی اور گنگا احیاء کا محکمہ سال 2019 کے لئے دوسرے قومی آبی ایوارڈس  کا انعقاد کر رہا ہے۔ تقسیم ایوارڈس تقریب کا انعقاد ورچوئل پلیٹ فارم کے ذریعے 11 اور 12 نومبر 2020  کو ہوگا۔ یہ ایوارڈس آبی وسائل کے تحفظ اور بندو بست کے میدان میں قابل ستائش کام کرنے والے افراد ؍ اداروں کو رغبت دلانے کے لئے دیئے جاتے ہیں۔ اس کے علاوہ اس سے پانی کی اہمیت کے بارے میں لوگوں کے اندر بیداری لانے کی اور پانی کے استعمال کے بہترین طور طریقوں کو اپنانے کی تحریک بھی ملتی ہے۔ مختلف زمروں میں ایوارڈ حاصل کرنے والوں کو توصیفی سند ، ٹرافی اور نقد انعام دیا جائے گا۔
قومی آبی ایوارڈس کے تعلق سے ملک بھر میں افراد اور اداروں کے ذریعے کئے جانے والے اچھے کاموں اور کوششوں اور ‘جل سمردھ بھارت’ کے تعلق سے حکومت کے تصور پر توجہ مرکز کی جاتی ہے۔ یہ تقریب اسٹارٹس اپ اور سرکردہ تنظیموں کے لئے تبادلہ خیال کا ایک اچھا موقع فراہم کرتی ہے۔ یہ تقریب سبھی لوگوں اور تنظیموں کو ایک موقع فراہم کرتی ہے کہ وہ آپس میں مضبوط شراکت داری کو مزید تقویت دیں اور آبی وسائل کے تحفظ وبندوبست سے متعلق سرگرمیوں کے حوالے سے حصص داروں کے سروکار کو مضبوط بنائیں۔
قومی آبی ایوارڈس 2019 کا آغاز ستمبر 2019 میں مائی گوو پورٹل اور سی جی ڈبلیو بی ای- میل کے توسط سے ہوا تھا۔ حتمی تاریخ 31 دسمبر 2019 تک مجموعی طور پر 1112 جائز درخواستیں موصول ہوئی تھیں۔ آبی وسائل ، دریاؤں کی ترقی اور گنگا احیاء کے سابق سکریٹری جناب ششی شیکھر کی صدارت میں ایک جیوری کمیٹی تشکیل دی گئی تھی۔ سی جی ڈبلیو ڈی اور سی ڈبلیو سی کے اراکین پر مشتمل 2 اسکریننگ کمیٹیوں نے درخواستوں کے مطالعے اور کامیاب عرضی گزاروں کے انتخاب کے کام میں جیوری کی مدد کی تھی۔ 16 مختلف زمروں، جیسے بہترین ریاست، بہترین ضلع ، بہترین گاؤں پنچایت، بہترین شہری مقامی ادارہ، بہترین ریسرچ ؍ انوویشن ؍ جدید ٹیکنالوجی ، بہترین تعلیم ؍ عوامی بیداری کی کوشش ، بہترین ٹی وی شو ، بہترین اخبار ، بہترین اسکول ، بہترین انسٹی ٹیوشن ؍ آر ڈبلیو اے ؍ مذہبی تنظیم ، بہترین صنعت ، بہترین آبی ریگولیٹری اتھارٹی ، بہترین آبی جاں باز ، بہترین این جی او، بہترین واٹر یوزر ایسوسی ایشن اور سی ایس آر سرگرمیوں کے لئے بہترین صنعت ، سے 98 کامیاب عرضی گزاروں کا انتخاب کیا گیا تھا۔ ملک کے مختلف زونوں میں ان زمروں کے کچھ ذیلی زمرے بھی ہیں۔ ایوارڈ یافتگان کو ٹرافیاں ؍ توصیف نامے دئے جائیں گے۔ بہترین ریاست، اور بہترین آبی ریگولیٹری اتھارٹی جیسے تین زمروں کو چھوڑ کر باقی 13 زمروں سے تعلق رکھنے والے ایوارڈ یافتگان کو نقد انعامات بھی دیئے جائیں گے۔
پہلے دن یعنی 11 نومبر 2020 کو بھارت کے عزت مآب نائب صدر جمہوریہ ایم وینکیا نائیڈو مہمان خصوصی ہوں گے۔ وہ تقسیم ایوارڈس تقریب کا افتتاح کریں گے۔ جل شکتی کے وزیر جناب گجیندرسنگھ شیخاوت، جل شکتی کے وزیر مملکت جناب رتن لال کٹاریا اور دیگر معززین اس موقع پر موجود ہوں گے۔
دوسرے دن یعنی 12 نومبر 2020 کو ماحولیات، جنگلات اور آب وہوا کی تبدیلی کے وزیر جناب پرکاش جاؤڈیکر مہمان خصوصی ہوں گے۔ جل شکتی کے وزیر جناب گجیندر سنگھ شیخاوت ، جل شکتی کے وزیر مملکت جناب رتن لال کٹا ریا اور دیگر معززین بھی اس موقع پر موجود ہوں گے۔ سرکردہ ماہر ماحولیات جناب انل جوشی  بھی دونوں دن مخصوص مہمان ہوں گے۔
قومی آبی ایوارڈ یافتگان ، مندوبین اور سامعین ورچوئل پلیٹ فارم کے ذریعے اس تقریب سے جڑیں گے۔ یہ تقریب وگیان بھون میں ہال نمبر 5 میں منعقد کی جارہی ہے۔ تقریب ایوارڈ کا راسٹ نشریہ فیس بک پیج: https://www.facebook.com/mowrrdgr/live پر کیا جائے گا۔
۔۔۔۔۔۔۔۔۔۔۔۔۔۔

U.NO. 7123
(Visitor Counter : 154
نائب صدر جمہوریہ ہند کا سکریٹریٹ
عوامی رہنماوں کو عوام الناس کی توقعات پرپورااترناچاہیئے :نائب صدرجمہوریہ ہند
عوامی نمائندگان کا مقدس فریضہ ہے کہ وہ پارلیمنٹ اورریاستی قانون ساز اسمبلی کا تقدس برقراررکھیں
قانون سازوں کو مباحثے کی سطح بلندکرنے کی تلقین
نائب صدرجمہوریہ ہند نے میڈیا کو مثبت مباحثے کو نمایاں کرنے کی تلقین کی
‘گرامین پرجاونی ، سنکاراستیہ نارائناشاسانہ منڈالی پرسانگلو’’نام کی کتاب کی اجرأ
نئی دہلی ،6؍مئی :نائب صدرجمہوریہ ہند ، جناب ایم وینکیانائیڈونے عوامی نمائندوں سے کہاہے کہ وہ ہمیشہ عوام کی امنگوں کو پوراکرنے کے خواہاں رہیں اور وہ جن اداروں کی نمائندگی کرتے ہیں ان کے وقارکو برقراررکھیں ۔ وہ چاہتے ہیں کی عوامی نمائندے ان ذمہ داروں کو پوراکریں جو عوام نے انھیں سونپی ہیں اور وہ ممبرپارلیمنٹ، قانون سازاسمبلی کے ممبراوربلدیاتی اداروں کے ممبر کے طورپر اپنی مدت کارکو پوراپورااستعمال کریں ۔
نئی دہلی میں آج رائیتونیستم پبلکیشزکے ذریعہ ‘‘گرامین پرجاونی ، سنکاراستیہ نارائنا شاسانہ منڈالی پرسانگلو’’(آندھراپردیش کی قانون ساز کونسل میں سنکارا ستیہ نارائناکی تقریریں ’’ عنوان کی ایک تیلگوکتاب کے اجرأ کے بعد اجتماع سے خطاب کرتے ہوئے جناب نائیڈوں نے کہاکہ سری ستیہ نارائنا جیسے لوگوں نے عوام کے مفاد کی خاطراپنی خطابانہ صلاحیتوں اورعزم کے ذریعہ مباحثوں کے معیارکو اوپراٹھایا۔
نائب صدرجمہوریہ نے اپنی یادوں کو تازہ کیااور آندھراپردیش اسمبلی میں ایک قانون سازکی حیثیت سے اپنے دورکو یاد کیا۔ وہ نوجوانون نسل سے چاہتے ہیں کہ وہ جناب تینیتی وشوندھام ، جناب گوتولچننا، جناب پوچلاپلی سندرریااورجناب سنکارا ستیہ نارائنا جیسے مشہورومعروف قانون ساز ارکان کی ماضی کی تقریریں سنیں ۔اور ان کی تعلیمات سے سیکھ حاصل کریں ۔
جناب نائیڈونے عوامی زندگی بسرکرنے والے لوگو ں سے کہاکہ وہ زراعت ، تعلیم ، دیہی ترقی ، حفظان صحت اور اسکیموں کے مو ثر نفاذ جیسے اہمیت کے حامل معاملات کو اٹھائیں ۔
انھوں نے سیاسی پارٹیوں ، پارلیمنٹ کے ارکان اورقانون ساز ارکان سے اپیل کی کہ وہ ایک تعمیری رول کے تئیں اپنے نظریہ کو جلادیں اورکہاکہ وہ قانون سازی کے کام کاج میں مباحثے کے معیارکو ہرطرح اوپر اٹھانے کی ضرورت ہے۔ انھوں نے زوردیکر کہاکہ یہ عوامی نمائندوں کا مقدس فریضہ ہے کہ وہ پارلیمنٹ اور ریاستی قانون ساز اسمبلی جیسے اداروں کے اعتبار کو برقراررکھیں ۔
پارلیمنٹ اور قانون سازی کے کاکام کاج میں بڑھتی ہوئی رخنہ اندازی پر تشویش کا اظہارکرتے ہوئے جناب نائیڈونے سبھی سیاسی پارٹیوں سے اپیل کی کہ وہ اپنے ارکان کے لئے ضابطہ عمل ترتیب دیں اور اس بات کو یقینی بنائیں کہ قانون سازی میں بامعنیٰ مباحثے ہوں ۔
نائب صدرجمہوریہ نے میڈیاسے کہاکہ وہ عوام سے متعلق خاص طورپر دوردراز رہنے والے علاقو ں کے لوگوں کے اہم معاملات پر مثبت مباحثوں کو اجاگرکریں ۔
بھارت کے سپریم کورٹ کے جج جسٹس ایل ناگیشورراو ، جناب کے وی چودھری ، مرکزی وجیلنس کمشنرجناب ڈاکٹرلکشمی پرساد ،جناب کے ہری بابو، ممبرپارلیمنٹ ڈاکٹرسوریہ راو جناب کرناتی ونیکٹیشورراو اوردیگر شخصیتیں بھی اس موقع پر موجود تھیں ۔
قانون اور انصاف کی وزارت
پریس اعلامیہ
آئین ہند کے آرٹیکل 124 کی شق  کے ذریعہ عطا کردہ اختیارات کا استعمال کرتے ہوئے ، 10.02.2023 کو جاری کردہ نوٹیفیکیشن، صدرجمہوریہ ہند نے ، چیف جسٹس آف انڈیا کے ساتھ مشاورت کے بعد،ہائی کورٹ کے مندرجہ ذیل چیف جسٹس/ججوں کی تقرری سپریم کورٹ آف انڈیا کے ججوں کے طورپر کی ہے :-
|
|
نمبر شمار
|
|
نام 
|
|
تقرریوں کی تفصیل
|
|
1.
|
|
راجیش بندل ،چیف جسٹس الہ آباد ہائی کورٹ
|
|
سپریم کورٹ آف انڈیا کے ججوں کے طور پر
|
|
2.
|
|
اروند کمار،چیف جسٹس،گجرات ہائی کورٹ
وزارت دفاع
فوجی کمانڈروں کی کانفرنس
فوجی کمانڈروں کی کانفرنس اپریل 2020 میں منعقد کی جانی تھی، لیکن کووڈ19 جیسی عالمی وبا کے پیش نظر اسے منسوخ کرنا پڑ گیا تھا۔ تاہم اب یہ کانفرنس دو مرحلوں میں منعقد کی جائے گی۔ اس کانفرنس کا پہلا مرحلہ 27 سے 29 مئی 2020 تک اور دوسرا مرحلہ جون 2020 کے آخری ہفتہ میں منعقد کیا جائے گا۔قابل ذکر ہے کہ فوجی کمانڈروں کی کانفرنس ایک اعلیٰ سطح کی کانفرنس ہے جو سال میں دو بار منعقد کی جاتی ہے۔اس کانفرنس میں سوچ کی سطح پر غور وفکر کیا جاتا ہے اور اہم فیصلوں کے ساتھ اس کا اختتام ہوتا ہے۔
بھارتی فوج کی اعلیٰ سطح کی قیادت موجودہ ابھرتی ہوئی سیکورٹی اور انتظامی چیلنجوں پر صلاح ومشورہ کرے گی اور ہندوستانی فوج کے لئے مستقبل کے لائحہ عمل کو وضع کرے گی۔ مناسب حفاظت کو یقینی بنانے کے لئے فوجی کمانڈروں اور فوج کے سینئر افسروں پر مشتمل کالیجیٹ نظام کے ذریعہ فیصلے کئے جاتے ہیں۔
پہلے مرحلے کے دوران جو ساؤتھ بلاک میں منعقد ہوگی۔ آپریشنل اور انتظامی امور سے متعلق مختلف پہلوؤں پر غور کیا جائے گا، ساتھ ہی ساتھ لاجیسٹک اور انسانی وسائل سے متعلق مطالعات پر بھی تبادلہ خیال ہوگا۔
...............................................................
م ن، ح ا، ع ر
27-05-2020
U-2815
(Visitor Counter : 143
نائب صدر جمہوریہ ہند کا سکریٹریٹ
بدھ پورنیما کے موقع پر نائب صدر جمہوریہ کی مبارکباد
نائب صدر جمہوریہ ہند جناب جگدیپ دھنکھڑنے بدھ پورنیما کے موقع پر لوگوں کو مبارکباد پیش کی ہے۔
نائب صدر کے پیغام کا متن درج ذیل ہے:
’’میں بدھ پورنیما کے مبارک موقع پر سب کو دلی مبارکباد اور نیک خواہشات پیش کرتا ہوں۔
بدھ پورنیما گوتم بدھ کی تعلیمات پر غور و خوض کا دن ہے، جنہوں نے اپنی زندگی فکر و عمل میں اعلی معیار لانے کے لئے نوع انسانی کی رہنمائی کے لیے وقف کر دی۔ ان کا عدم تشدد، رواداری اور امن کا پیغام صدیوں سے گونجتا رہا ہے، اور ہمیں ایسے معاشرے کی تعمیر کے لئے تحریک دیتا ہے جس میں ہمدردی اور ہم آہنگی کو اولیت حاصل ہو۔
اس مبارک موقع پر، آئیے ہم اپنے آپ کو بھگوان بدھ کے دھم کے اصولوں کے لیے وقف کریں، اور تمام مخلوقات کے لیے ہمدردی اور رحمدلی کی خوبیوں کو اپنی زندگی میں اتارنے کی کوشش کریں۔‘‘
اس پیغام کا ہندی ترجمہ درج ذیل ہے:
मैं बुद्ध पूर्णिमा के शुभ अवसर पर सभी को हार्दिक बधाई और शुभकामनाएं देता हूं।
बुद्ध पूर्णिमा, महात्मा बुद्ध की शिक्षाओं को आत्मसात करने का दिन है, उन्होंने अपना जीवन विचारों और कर्मों द्वारा मानवता को श्रेष्ठता प्रदान करने की दिशा में समर्पित कर दिया। अहिंसा, सहिष्णुता और शांति का उनका संदेश सदियों से हमें एक सद्भावपूर्ण और समावेशी समाज के निर्माण के लिए प्रेरित करता रहा है।
इस शुभ अवसर पर, आइए भगवान बुद्ध के धम्म के सिद्धांतों के प्रति हम स्वयं को पुनः समर्पित करें, और सभी प्राणियों के प्रति करुणा और दया के गुणों को धारण करने का प्रयास करें।
۔۔۔۔۔۔۔۔۔۔۔
ش ح۔ا گ۔ن ا۔
04-05-2023))
U- 4815
(Visitor Counter : 61
وزیراعظم کا دفتر
گیارہویں برکس چوٹی کانفرنس کے موقع پر وزیر اعظم کی جمہوریہ برازیل کے صدرجیر میسیاس بولسو نارو سے ملاقات
نئی دلّی، 14 نومبر /وزیر اعظم جناب نریندر مودی نے گیارہویں برکس چوٹی کانفرنس کے موقع پر 13 نو مبر، 2019 کو برازیل میں وفاقی جمہوریہ برازیل کے صدر عزت مآب جناب جیر میسیاس بولسو نارو سے ملاقات کی۔
وزیر اعظم مودی نے برازیل کے صدر کو یوم جمہوریہ 2020 میں مہمان خصوصی کے طور پر مدعو کیا۔ برازیل کے صدر نے اس دعوت نامے کو خوشی کے ساتھ قبول کر لیا ہے۔
دونوں رہنماؤں نے اس موقع پر اس رضا مندی کا اظہار کیا کہ دونوں ملک اپنی جامع اسٹریٹجک شراکت داری کو فروغ دے سکتے ہیں۔ وزیر اعظم مودی نے کہا کہ وہ تجارت سے متعلق امور پر تبادلہ خیالات کے خواہاں ہیں۔ انہوں نے برازیل سے سرمایہ کاری خصوصاً زرعی ساز و سامان، مویشی پر وری، فصل کٹائی کے بعد کی تکنالوجی اور بایو ایندھن کے شعبوں میں سرمایہ کاری پر زور دیا۔
برازیل کے صدر نے اپنی آمادگی کا اظہار کیا اور وزیر اعظم کو مطلع کیا کہ ان کے ہمراہ ایک بڑا تجارتی وفد بھارت کا دورہ کرے گا۔ انہوں نے تعاون کے دیگر شعبوں مثلاً خلائی امور اور دفاع کے بارے میں بھی تبادلہ خیالات کیا۔ وزیر اعظم نے بھارتی شہریوں کو بغیر ویزا کے سفر کی سہولت کی منظوری کے لئے برا زیل کے صدر کے فیصلے کا خیر مقدم کیا۔
۔۔۔۔۔۔
U.5080
(Visitor Counter : 57
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 156.76 کروڑسے تجاوزکرگئی
گذشتہ 24 گھنٹوں میں 66 لاکھ سے زیادہ ٹیکے لگائے گئے
سردست شفایابی کی شرح94.51 فیصد ہے
گذشتہ 24 گھنٹوں میں 2,71,202 نئے معاملے درج ہوئے ہیں
اب تک مجموعی طور پر اومیکرون کے 7,743 معاملوں کا پتہ لگایا گیا ہے جن میں کل سے 28.17 فیصد کا اضافہ درج ہوا
بھارت میں سردست زیر علاج مریضوں کی تعداد 15,50,377ہے
متاثرہ پائے جانے والے مریضوں کی ہفتہ واری شرح 13.69فیصد ہے
نئی دلّی ،16جنوری، 2022/
گذشتہ 24 گھنٹوں کے دوران 66 لاکھ سے زیادہ  ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 156.76کروڑ  تک پہنچ گئی ہے۔
اس حصولیابی کے لئے ملک بھر میں 1,68,19,744 سیشنز کا انعقاد کیا گیا۔ آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,03,90,230
|
|
دوسری خوراک
|
|
97,78,245
|
|
احتیاطی خوراک
|
|
17,92,784
|
|
صف اوّل کے کارکنان
|
|
پہلی خوراک
|
|
1,83,88,876
|
|
دوسری خوراک
|
|
1,70,49,834
|
|
احتیاطی خوراک
|
|
14,45,001
|
|
15 تا 18 سال کی عمر کے افراد
|
|
پہلی خوراک
|
|
3,38,50,912
|
|
18 تا 44 سال کی عمر کے افراد
|
|
پہلی خوراک
|
|
52,43,73,196
|
|
دوسری خوراک
|
|
36,77,87,472
|
|
45 تا 59 سال کی عمر کےافراد
|
|
پہلی خوراک
|
|
19,74,63,780
|
|
دوسری خوراک
|
|
16,06,21,798
|
|
60 سال کی عمر کے افراد
|
|
پہلی خوراک
|
|
12,30,32,724
|
|
دوسری خوراک
|
|
10,05,59,109
|
|
احتیاطی خوراک
|
|
10,81,493
|
|
احتیاطی خوراک
|
|
43,19,278
|
|
کل معاملے
|
|
1,56,76,15,454
پچھلے 24 گھنٹے میں 1,38,331 مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,50,85,721 ہوگئی ہے۔
جس کے نتیجے میں، بھارت میں صحت یابی کی شرح 94.51 فیصد ہوگئی ہے۔
گزشتہ 24 گھنٹے کے دورا ن 2,71,202 نئے معاملات درج ہوئے ہیں۔
سردست زیر علاج مریضوں کی تعداد 15,50,377 ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 4.18 فیصد ہیں ۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 16,65,404 نمونوں کی جانچ کی گئی ۔ بھارت میں اب تک مجموعی طور پر 70.24 کروڑ  سے زیادہ نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 13.69 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 16.28 فیصد ہے۔
صدر جمہوریہ کا سکریٹریٹ
صدر جمہوریہ ہند نے ڈاکٹر ذاکر حسین کو ان کے یوم پیدائش پر گلہائے عقیدت نذر کئے
صدر جمہوریہ محترمہ دروپدی مرمو نے آج  راشٹرپتی بھون میں سابق صدر جمہوریہ ہند ڈاکٹر ذاکر حسین کو ان کے یوم پیدائش پر گلہائے عقیدت نذر کئے ۔
شمال مشرقی ریاستوں کی ترقی کی وزارت
سوچھتا، حکمرانی، اور خدمت نے سوچھ بھارت کے لیے راہ ہموارکی
شمال مشرقی خطہ کی ترقی کی وزارت  کے سکریٹری جناب چنچل کمار نے سینئر افسران اور 2021 کے بیچ کے تین آئی اے ایس زیر تربیت افراد کے ساتھ آج نئی دہلی کے وگیان بھون  میں ایک کامیاب شرمدان پہل کی قیادت کی۔
یہ پہل ایم ڈی او این ای آر ٹیم کی 'صاف اور صحت مند ہندوستان' کے وژن میں فعال طور پر تعاون پیش کرنے کے غیر متزلزل عزم کا ثبوت ہے۔ صفائی مہم میں پرجوش شرکت ملک کی بہتری پر مثبت اثر ڈالنے کے لیے ان کی لگن کو واضح کرتی ہے۔
شرمدان کے دوران، شرکاء نے صاف ستھری، اچھی حکمرانی، اور سوچھ بھارت کے وژن کے ساتھ ہم آہنگ عوامی خدمت کو فروغ دینے کے اپنے مضبوط عزم کا مظاہرہ کیا۔ مسٹر چنچل کمار، سکریٹری ایم ڈی او این ای آر، سینئر افسران، اور نوجوان آئی اے ایس زیر تربیت افراد کی اجتماعی کوششیں اس بات کی ایک حوصلہ بخش مثال کے طور پر کام کرتی ہیں کہ کس طرح افراد اور تنظیمیں تبدیلی کو آگے بڑھانے کے لیے اکٹھے ہو سکتے ہیں۔
ایم ڈی او این ای آر کے سکریٹری جناب چنچل کمار نے صفائی مہم میں پرجوش شرکت کے لیے پوری ٹیم کا شکریہ ادا کیا۔ انہوں نے نہ صرف اپنے دفاتر بلکہ ملک بھر کے اداروں میں بھی صفائی کو فروغ دینے کے لیے وزارت کی گہری وابستگی کا اعادہ کیا۔
اس شرمدان پہل کا کامیاب نفاذ ایم ڈی او این ای آر کی صفائی کے لیے لگن اور سوچھ بھارت مہم کے لیے اس کی وابستگی کی نشاندہی کرتا ہے۔ ان کی کوششیں سوچھتا ہی سیوا مہم اور کوڑا کرکٹ سے پاک ہندوستان بنانے کی وسیع تر تحریک کے جذبے کی عکاسی کرتی ہیں۔
وزارت خزانہ
بالواسطہ ٹیکسوںاور کسٹمز کا سینٹرل بورڈ نے ،کوچی میں عالمی کسٹمز تنظیم کی ایشیا بحرالکاہل خطے کے کسٹمز انتظامیہ کے علاقائی سربراہوں کی میٹنگ کا اہتمام کیا
نئیدہلی08 مئی۔بالواسطہ ٹیکسوںاور کسٹمز کے سینٹرل بورڈ  8 سے 10 مئی 2019 تک کوچی میں عالمی کسٹمز تنظیم  کے ایشیا بحرالکاہل خطے کے کسٹمز انتظامیہ کے علاقائی سربراہو ں کی ایک کانفرنس کا اہتمام کررہا ہے ۔ ہندوستان ایشیا بحرالکاہل خطے کے نائب چیئر مین کی حیثیت سے اس کانفرنس کی میزبانی کررہا ہے ۔ ہندوستان نے دوسال کی مدت کے لئے یکم جولائی 2018 کو اس ادارے میں نائب چیئر مین کا عہدہ سنبھالا تھا۔
اس کانفرنس میں ڈبلیو سی او کے پروگراموں اوراقدامات کو آگے لے جانے میں کی جارہی پیش رفت کا جائزہ لیا جائے گا تاکہ خطے میں سرحد پار کی تجارت کو فروغ دینے کے علاوہ اسے آسان اور محفوظ بنایا جاسکے ۔ ساتھ ہی ساتھ اس مقصد کے حصول کے لئے درکار تکنیکی امداد اور صلاحیت سازی کو فروغ دیا جاسکے۔
یہ کانفرنس بالواسطہ ٹیکسوںاور کسٹمز کےسینٹرل بورڈ  کے چیئر مین کی صدارت میں ہورہی ہے ۔ میٹنگ کی اہمیت کو دیکھتے ہوئے ایشیا بحرالکاہل خطے کے 20 سے زیادہ ملکوں کے کسٹمز وفود ڈبلیو سی او اور اپنے علاقائی اداروں ،صلاحیت سازی کے لئے علاقائی دفتر  اور ریجنل انٹلی جنس لایوننگ آفس  کے سینئیر عہدے دار وں کے ساتھ شرکت کررہے ہیں ۔
اپنے افتتاحی خطاب میں سی بی آئی سی کے چیئرمین پرنب کمار داس نے ایشیا بحرالکاہل خطے کے نائب چیئر مین کی حیثیت سے ہندوستان کے رول کے سلسلے میں اہم اصولوںکو دوہرایا ۔ جو حسب ذیل ہیں:
- خطے کے اندر زیادہ رابطہ اور مواصلات۔
- ٹکنالوجی کی پیش رفت کو تقویت دینا۔
- جامع اپروچ ۔
- اہم معاملات اتفاق رائے ۔
جناب داس نے کچھ اہم توجہ پر مبنی شعبوں کو اجاگر کیا ،جس پر خاطر خواہ زور دیا جانا چاہئے ۔ان میں تجارت کی آسانی کے اقدامات کا نفاذ سرحد پار ای – کامرس لین دین ، چھوٹے جزیرے کی معیشتوں کی صلاحیت سازی اور نظر ثانی شدہ کیوٹوکنونشن کا جائزہ ۔
ڈبلیوسی او کے سکریٹری جنرل ڈاکٹر کونیو میکوریا نے اپنے خطاب کے دوران موجودعالمی منظر نامے میں کسٹمز کے رول پر زور دیا اورساتھ ہی ساتھ سرحد پار کے طورطریقو ں کو درست کرنے میں ڈبلیو سی او کی طرف سے ادا کئے جارہے اہم رول پر بھی زور دیا۔انہوں نے عالمی تجارت کی سلامتی بڑھانے کی ضرورت پر بھی زور دیا۔
ایشیا بحرالکاہل خطے کی اہم ترجیحات پر بحث ومباحثے کے علاوہ یہ کانفرنس ڈبلیو سی او کے کام کاج کے پروگرام پر بھی تبادلہ خیال کررہی ہے۔ کانفرنس وائس چیئرمین کے دفتر کے کام کاج ، آر اوسی بی ، آر آئی ایل او ،سکیورٹی سے متعلق معاملات ، تجارت میں آسانی ، ای – کامرس، کارکردگی اقدامات ، ٹرسٹیڈ ٹریڈرپروگرام وغیرہ کے کام کاج کے بارے میں بھی تبادلہ خیا ل کررہی ہے۔
کسٹمزاور ٹریڈ کے درمیان ایک مشترکہ اپروچ کی اہمیت کو تسلیم کرتے ہوئے 7 مئی 2019 کو تجارت کے دن کا اہتمام کیا گیا۔ اس پورے دن کے دوران تجارت اور صنعت کے نمائندوں نے ایک دوسرے کواپنے تجربات سے آگاہ کیا ،جو پالیسیا ں اپنانے میں خطے کے کسٹمز انتظامایہ کی سوچ کو ایک نئی شکل دیں گے تاکہ تجارتی سہولت کو فروغ دیا جاسکے اور عالمی تجارت کو محفوظ بنایا جاسکے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2068
(Visitor Counter : 52
نوجوانوں کے امور اور کھیل کود کی وزارت
کھیل کود کی اچھی صلاحیت رکھنے والے سول سروینٹس کو کھیل انتظامیہ میں لایا جانا چاہئے: ہاکی اولمپین ڈاکٹر ایم پی گنیش
بھارتی بلیزر حاصل کرنا اور پہننا، میرا سب سے بڑا اعزاز تھا: ایس کرکٹر انجم چوپڑا
نئی دہلی، 30/جولائی2021 ۔ اس وقت میں جب کہ ٹوکیو اولمپک جاری ہے اور ملک ’کھیل کے موڈ‘ میں ہے، پریس انفارمیشن بیورو  اور ریجنل آؤٹ ریچ بیورو  چنڈی گڑھ نے آج ’’کھیل کود میں خواتین‘‘ کے موضوع پر ایک ویبینار کا انعقاد کیا۔ معروف بین الاقوامی کھلاڑی، اولمپین اور بھارت کے مرد ہاکی ٹیم کے سابق کپتان ڈاکٹر ایم پی گنیش، اور بھارت کی خواتین کرکٹ ٹیم کی سابق کپتان محترمہ انجم چوپڑا مہمان مقررین تھے۔ دونوں مقررین پدم شری اور ارجن ایوارڈ یافتہ ہیں۔
اپنی خیرمقدمی تقریر میں پی آئی بی چنڈی گڑھ کی ایڈیشنل ڈائریکٹر جنرل محترمہ دیوپریت سنگھ نے ان خواتین کھلاڑیوں کی شاندار حصول یابیوں کی تعریف کی جنھوں نے متعدد رکاوٹوں پر قابو پاتے ہوئے ملک کو فخر کے لمحات دیے۔
ڈاکٹر مولیرا پوویّا گنیش بھارتی ٹیم کے کوچ بھی تھے اور جنھیں 1973 میں ارجن ایوارڈ اور 2020 میں پدم شری سے نوازا گیا تھا۔ محترمہ انجم چوپڑا ایک کرکٹ تجزیہ کار اور بھارت میں ٹیلی ویژن پر پہلی خاتون اسپورٹس کاسٹر ہیں۔ انھیں اپنی شاندار کارکردگیوں کے لئے 2007 میں ارجن ایوارڈ اور 2014 میں پدم شری دیا گیا تھا۔
سامعین میں سے ایک کے سوال کا جواب دیتے ہوئے محترمہ انجم نے کہا کہ ’’مرد ہو یا خاتون رکن، سبھی کو حوصلہ افزائی کی ضرورت ہوتی ہے، تاہم مردوں اور خواتین کے لئے دنیا مختلف ہے۔ کھیل کو عام طور پر مردوں سے جوڑا جاتا ہے۔ یہ ہماری نسل ہے جو اس تصور کو بدلے گی۔‘‘
جب ان سے پوچھا گیا کہ ایک کرکٹر، ایک ایکٹر یا ایک کمنٹیٹر میں سے کس رول سے انھیں سب سے زیادہ خوشی ملی، تو ان کا فوری جواب تھا ’’بھارتی بلیزر حاصل کرنا اور پہننا میرا سب سے بڑا اعزاز تھا۔‘‘
تصویر: مہمان مقررین ڈاکٹر ایم پی گنیش اور محترمہ انجم چوپڑا ویبینار کے دوران
ہاکی سے متعلق گفتگو کے دوران ڈاکٹر ایم پی گنیش نے کہا کہ بھارت کو اپنا کھیل کھیلنے کی ضرورت ہے۔ بھارت میں کھلاڑیوں کے لئے اپنے قومی کوچ ہونے چاہئیں تاکہ مسلسل اور دیرپا کھیل کی حکمت عملی تیار کی جاسکے۔ بھارت میں صلاحیتوں کی کمی نہیں ہے۔ انھوں نے کہا کہ غیرملکی کوچوں کو مخصوص مسائل کے حل کے لئے مختصر مدت کے لئے بلایا جانا چاہئے۔
انھوں نے زور دے کر کہا کہ مڈل اور ہائی اسکول میں کھیل کود کو ایک لازمی سبجیکٹ بنایا جانا چاہئے، کیونکہ اس سے بھارت کو عظیم تر صلاحیتوں کو پروان چڑھانے میں مدد ملے گی۔ انتظامیہ میں کھلاڑیوں کی شمولیت سے متعلق ایک سوال کا جواب دیتے ہوئے جناب ایم پی گنیش نے کہا کہ ’’ایسے سروینٹس جو کھیل کود میں اچھے ہوں، انھیں کھیل انتظامیہ میں لایا جانا چاہئے اور وہ بھی طویل مدت کے لئے۔‘‘
پی آئی بی چنڈی گڑھ کے اسسٹنٹ ڈائریکٹر جناب ہمانشو پاٹھک نے نظامت کے فرائض انجام دیئے۔ ویبینار میں متعدد اسکولوں اور کالجز کے طلباء، اسپورٹس اتھارٹی آف انڈیا  کے ریجنل سینٹرس کے کوچوں اور زیر تربیت ایتھلیٹوں اور خطہ کے اطلاعات و نشریات کی وزارت کے اہلکاروں نے شرکت کی۔
وزیراعظم کا دفتر
وزیراعظم مود ی کی اٹلی کےروم میں، جی-20 سے الگ فیڈرل ری پبلک آف جرمنی کی چانسلر انجیلا مرکل کے ساتھ میٹنگ
وزیراعظم مود ی نے 31 اکتوبر 2021 کو اٹلی کےروم میں، جی-20 سے الگ فیڈرل ری پبلک آف جرمنی کی چانسلر انجیلا مرکل کے ساتھ میٹنگ کی ۔
طویل مدتی باہمی تعاون اور ذاتی دوستی کو یادکرتے ہوئے وزیراعظم نے چانسلر مرکل کی نہ صرف جرمنی بلکہ یوروپی اور عالمی سطح پر ان کی قیادت کی ستائش کی ۔
دونوں لیڈر وں نے بھارت اور جرمنی کے درمیان گہرے دوفریقی تعاون پر اطمینان کا اظہار کیا اور اپنے تجارتی و سرمایہ کارانہ رشتوں کو مزید مضبوط بنانے کا عہد کیا۔ انہوں نے گرین ہائیڈروجن سمیت نئے شعبوںمیں ہند- جرمنی اسٹریٹیجک شراکت داری کے امکانات کو وسعت دینے پر بھی اتفاق کیا۔
وزیراعظم نے مستقبل کے لئے ڈاکٹر مرکل کے تئیں نیک خواہشات کا اظہار کیا اور انہیں بھارت کے دورے کی دعوت دی ۔